અમદાવાદ: આવતીકાલે આખ્ખું અમદાવાદ ઉત્તરાયણની મજા લૂંટવા ધાબે ચઢશે. શહેરનું આકાશ રંગબિરંગી પતંગોથી છવાઈ જશે અને પતંગશોખીનોની ‘કાઈપો છે’ની બુમોથી ગાજી ઊઠશે પરંતુ છેલ્લા કેટલાક વર્ષથી પવન પતંગ ચગાવવાની મજામાં ‘વિલન’ બનતો આવ્યો છે. આ વખતે હવામાન વિભાગ દ્વારા પવન અનુકૂળ રહેશે તેવી આગાહી કરી છે. જેના કારણે ઉત્તરાયણમાં હવામાન વિભાગની આગામી મુજબ પવન અનુકૂળ રહે તેવી પતંગરસિયાઓને આશા છે.